Christianshavn, den 7. oktober 2024

**Vigtig information fra Gårdlavet**

Til Gårdlavet i Aladdin og Brandes Minde

**Juletræstændingen den 1. december er desværre aflyst** – ingen frivillige har meldt sig til at stå for dette arrangement.

**Vi skal have ryddet op i gården** – Vi er kommet alt for langt væk fra hvad der er tilladt, i forhold til vores Ordensregler, derfor skal der nu ryddes grundigt op og det gør vi i november måned.

**Der er ingen private områder i gården** - Vi får en del henvendelser om hvad der er tilladt i gården, også fra ejendomsmæglerne, som er usikre på hvad de kan fortælle, når de skal sælge en stuelejlighed.

**Der er kommet en del private genstande i gården** – noget ser smukt ud og noget ligner en manglende beslutning. Gårdlavet vil ikke være smagsdommere – alle skal kunne læse hvad der er tilladt og hvad der ikke er tilladt og rette sig efter det.

**Der er opstået en stille kamp mellem cykelparkeringer og stuelejlighedernes ”privatsfære”.** Vi ser at der stilles spærringer op i form af krukker og større private genstande, hvilket ”skubber” cyklerne hen i de områder der ikke har ”afspærret” et område af en niche. Cykler må kun parkeres i de opstillede cykelstativer, det gælder også ladcykler.

**Ordensreglerne for gården er blevet opdateret, de er ikke ændret** – De nye ordensregler er vedhæftet her

**Dialogmøde:** Vi vil gerne invitere til et dialogmøde om vores fælles gård og vi har reserveret lokale den 31. oktober kl. 19 til 21 – det foregår i CIK’s lokale i Bådsmandsstræde på 1. sal.

På ejerforeningens hjemmeside <ejerforeningen.net> kan du finde både de opdaterede regler og de tidligere regler samt de tinglyste vedtægter for gården.

*Venlig hilsen*

*Gårdlavet Aladdin – Brandes Minde*

*Dorte – Jan og Tais*